CELEX: 32021R1241
Language: sk
Date: 2021-07-29 00:00:00
Title: Vykonávacie nariadenie Rady (EÚ) 2021/1241 z 29. júla 2021, ktorým sa vykonáva článok 21 ods. 2 nariadenia (EÚ) 2016/44 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011

30.7.2021   
               
               
                  SK
               
               
                  Úradný vestník Európskej únie
               
               
                  L 272/1
               
            
         VYKONÁVACIE NARIADENIE RADY (EÚ) 2021/1241
         z 29. júla 2021,
         ktorým sa vykonáva článok 21 ods. 2 nariadenia (EÚ) 2016/44 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (1), a najmä na jeho článok 21 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. januára 2016 prijala nariadenie (EÚ) 2016/44.
                  
               
                     (2)
                  
                  
                     Rada podľa článku 21 ods. 6 nariadenia (EÚ) 2016/44 preskúmala zoznam označených osôb a subjektov stanovený v prílohe III k uvedenému nariadeniu.
                  
               
                     (3)
                  
                  
                     Rada dospela k záveru, že záznam o jednej osobe by sa mal vypustiť, keďže je zosnulá, a že reštriktívne opatrenia voči všetkým ostatným osobám a subjektom v zozname stanovenom v prílohe III k nariadeniu (EÚ) 2016/44 by sa mali zachovať. Okrem toho by sa mali aktualizovať identifikačné údaje jednej osoby.
                  
               
                     (4)
                  
                  
                     Nariadenie (EÚ) 2016/44 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha III k nariadeniu (EÚ) 2016/44 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. júla 2021
            
               
                  Za Radu
               
               
                  predseda
               
               G. DOVŽAN
            
         
         
            (1)  Ú. v. EÚ L 12, 19.1.2016, s. 1.
      
      
         
            PRÍLOHA
            V prílohe III (Zoznam fyzických a právnických osôb, subjektov alebo orgánov podľa článku 6 ods. 2) k nariadeniu (EÚ) 2016/44 sa časť A (Osoby) mení takto:
            
                        1.
                     
                     
                        Záznam č. 3 (týkajúci sa generála Khaleda TOHAMIHO) sa vypúšťa.
                     
                  
                        2.
                     
                     
                        Záznam č. 6 (týkajúci sa Baghdadiho AL-MAHMOUDIHO) sa nahrádza takto:
                        
                                    „6.
                                 
                                 
                                    AL-MAHMOUDI,
                                    Baghdadi
                                    alias
                                    AL-MAHMOUDI
                                    Al-Baghdadi, Ali
                                    AL-MAHMOUDI
                                    AL-BAGHDADI, Ali
                                 
                                 
                                    Miesto narodenia: Alassa, Líbya
                                    Štátna príslušnosť: Líbya
                                    Pohlavie: muž
                                    Adresa: Abú Zabí, Spojené arabské emiráty
                                 
                                 
                                    Predseda vlády plukovníka Kaddáfího.
                                    Úzko spojený s bývalým režimom Muammara Kaddáfího.
                                 
                                 
                                    21.3.2011“